CELEX: 32007R1267
Language: mt
Date: 2007-10-26 00:00:00
Title: Regolament tal-Kummissjoni (KE) Nru 1267/2007 tas- 26 ta’ Ottubru 2007 dwar kundizzjonijiet speċjali għall-għoti ta' għajnuna għall-ħżin privat tal-laħam tal-majjal

27.10.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 283/53
            
         REGOLAMENT TAL-KUMMISSJONI (KE) Nru 1267/2007
   tas-26 ta’ Ottubru 2007
   dwar kundizzjonijiet speċjali għall-għoti ta' għajnuna għall-ħżin privat tal-laħam tal-majjal
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KEE) Nru 2759/75 tad-29 Ottubru 1975 dwar l-organizzazzjoni komuni tas-suq tal-laħam tal-majjal (1), u b'mod partikolari l-Artikolu 4(6) u l-Artikolu 5(4) tiegħu,
   Billi:
   
               (1)
            
            
               Miżuri ta' l-intervent jistgħu jittieħdu fir-rigward tal-laħam tal-majjal jekk, fis-swieq rappreżentattivi tal-Komunità, il-prezz medju tal-karkassi tal-majjal ikun anqas minn 103 % tal-prezz bażiku u jkun aktarx sa jibqa' taħt dak il-livell.
            
         
               (2)
            
            
               Il-prezzijiet tas-suq waqgħu taħt dak il-livell u, minħabba tendenzi staġjonali u ċikliċi, din is-sitwazzjoni jkollha mnejn tibqa'.
            
         
               (3)
            
            
               Miżuri ta' l-intervent għandhom jittieħdu. Dawn jistgħu jiġu llimitati għall-għoti ta' għajnuna għall-ħżin privat f'konformità mar-Regolament tal-Kummissjoni (KEE) Nru 3444/90 tas-27 ta' Novembru 1990 li jistabbilixxi regoli dettaljati għall-għoti ta' l-għajnuna għall-ħażna privata tal-laħam tal-majjal (2).
            
         
               (4)
            
            
               Skond l-Artikolu 3 tar-Regolament tal-Kunsill (KEE) Nru 2763/75 tad-29 ta' Ottubru 1975 li jistabbilixxi regoli ġenerali għall-għoti ta’ assistenza ta’ ħażna privata għal-laħam tal-majjal (3), il-Kummissjoni tista' tiddeċiedi li tnaqqas jew testendi l-perjodu tal-ħżin. Flimkien ma' l-ammonti ta' għajnuna għal perjodi speċifiċi ta' ħżin, għandhom jiġu stabbiliti l-ammonti li jkollhom jiżdiedu jew jitnaqqsu fil-każ li l-Kummissjoni tadotta din id-deċiżjoni.
            
         
               (5)
            
            
               Biex jiġi ffaċilitat ix-xogħol amministrattiv u ta' kontroll rigward il-konklużjoni ta' kuntratti, għandhom jiġu stabbiliti kwantitajiet minimi.
            
         
               (6)
            
            
               Il-garanzija għandha tiġi stabbilita f'livell li jiżgura li l-inkarigati mill-ħżin iwettqu l-obbligi kuntrattwali tagħhom.
            
         
               (7)
            
            
               Il-Kumitat tal-Ġestjoni għal-laħam tal-majjal ma tax opinjoni fl-iskadenza stabbilita mill-President tiegħu,
            
         ADOTTAT DAN IR-REGOLAMENT:
   Artikolu 1
   1.   Mid-29 ta' Ottubru 2007, jistgħu jitressqu applikazzjonijiet għall-għajnuna għall-ħżin privat skond ir-Regolament (KEE) Nru 3444/90. Il-lista tal-prodotti eliġibbli għall-għajnuna u l-ammonti rilevanti huma spjegati fl-Anness li hawn ma' dan.
   2.   F'każ li l-Kummissjoni testendi jew tnaqqas il-perjodu tal-ħżin, l-ammont ta' l-għajnuna għandu jiġi aġġustat skond il-każ. Is-supplimenti u t-tnaqqis kull xahar u kull jum jingħataw fil-kolonni 6 u 7 ta' l-Anness.
   Artikolu 2
   Il-kwantitajiet minimi għal kull kuntratt u għal kull prodott għandhom ikunu:
   
               (a)
            
            
               10 tunnellati għal prodotti diżussati;
            
         
               (b)
            
            
               15-il tunnellata għal prodotti oħra.
            
         Artikolu 3
   Il-garanzija għandha tkun ta' 20 % ta' l-ammont ta' għajnuna li jingħata fl-Anness.
   Artikolu 4
   Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 26 ta’ Ottubru 2007.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 282, 1.11.1975, p. 1. Ir-Regolament kif emendat l-aħħar bir-Regolament (KE) Nru 1913/2005 (ĠU L 307, 25.11.2005, p. 2).
   
      (2)  ĠU L 333, 30.11.1990, p. 22. Ir-Regolament kif emendat l-aħħar bir-Regolament (KE) Nru 1913/2006 (ĠU L 365, 21.12.2006, p. 52).
   
      (3)  ĠU L 282, 1.11.1975, p. 19.
   
      ANNESS
      
                  (EUR/tunnellata)
               
            
                  Kodiċi NM
               
               
                  Il-prodotti li għalihom tingħata l-għajnuna
               
               
                  L-ammont ta' l-għajnuna għal perjodu ta' ħżin ta'
               
               
                  Is-suppliment jew it-tnaqqis
               
            
                  3 xhur
               
               
                  4 xhur
               
               
                  5 xhur
               
               
                  Kull xahar
               
               
                  Kull jum
               
            
                  1
               
               
                  2
               
               
                  3
               
               
                  4
               
               
                  5
               
               
                  6
               
               
                  7
               
            
                  ex 0203 
               
               
                  Il-laħam tal-ħnieżer domestiċi, frisk jew imkessaħ
               
               
                   
               
               
                   
               
               
                   
               
               
                   
               
               
                   
               
            
                  ex 0203 11 10 
               
               
                  In-nofs karkassi, mingħajr is-sieq ta' quddiem, id-denb, il-kliewi, il-falda l-irqiqa u s-sinsla tad-dahar (1)
                  
               
               
                  278 
               
               
                  315 
               
               
                  352 
               
               
                  37 
               
               
                  1,24 
               
            
                  ex 0203 12 11 
               
               
                  Il-prieżet
               
               
                  337 
               
               
                  379 
               
               
                  421 
               
               
                  42 
               
               
                  1,41 
               
            
                  ex 0203 12 19 
               
               
                  L-ispallejn
               
               
                  337 
               
               
                  379 
               
               
                  421 
               
               
                  42 
               
               
                  1,41 
               
            
                  ex 0203 19 11 
               
               
                  It-trufijiet ta' quddiem
               
               
                  337 
               
               
                  379 
               
               
                  421 
               
               
                  42 
               
               
                  1,41 
               
            
                  ex 0203 19 13 
               
               
                  Il-ġenbejn, bit-tarf ta' l-għonq jew mingħajru, jew it-truf ta' l-għonq separatament, il-ġenbejn biċ-chump jew mingħajrha (2)
                      (3)
                  
               
               
                  337 
               
               
                  379 
               
               
                  421 
               
               
                  42 
               
               
                  1,41 
               
            
                  ex 0203 19 15 
               
               
                  Iż-żquq, sħaħ jew bix-xtur imneħħija b'qatgħa rettangolari
               
               
                  164 
               
               
                  197 
               
               
                  230 
               
               
                  33 
               
               
                  1,09 
               
            
                  ex 0203 19 55 
               
               
                  Iż-żquq, sħaħ jew bix-xtur imneħħija b'qatgħa rettangolari, mingħajr il-ġilda ta' barra u l-kustilji
               
               
                  164 
               
               
                  197 
               
               
                  230 
               
               
                  33 
               
               
                  1,09 
               
            
                  ex 0203 19 55 
               
               
                  Ir-riġlejn, l-ispallejn, it-truf ta' quddiem, il-ġenbejn, bit-tarf ta' l-għonq jew mingħajru, jew it-truf ta' l-għonq separatament, il-ġenbejn biċ-chump jew mingħajru, diżussati (2)
                      (3)
                  
               
               
                  337 
               
               
                  379 
               
               
                  421 
               
               
                  42 
               
               
                  1,41 
               
            
                  ex 0203 19 55 
               
               
                  Il-qatgħat li jikkorrispondu għan-“nofsijiet”, bil-ġilda ta' barra jew bix-xaħam jew mingħajrhom, diżussati (4)
                  
               
               
                  255 
               
               
                  290 
               
               
                  325 
               
               
                  35 
               
               
                  1,17 
               
            
         (1)  L-għajnuna tista' tingħata wkoll għan-nofs karkassi ppreżentati bħala Wiltshire sides, jiġifieri mingħajr ir-ras, il-ħadd, ix-xedaq, is-saqajn, id-denb, il-grass tas-simna, il-kliewi, it-tenderloin, l-għadma ta' l-ispalla, l-isternu, is-sinsla, l-għadma pelvika u d-dijaframma.
      
         (2)  Il-ġenbejn u t-truf ta' l-għonq jistgħu jkunu bil-ġilda ta' barra jew mingħajrha, imma s-saff tax-xaħam ta' magħha ma għandux jaqbeż fond ta' 25mm.
      
         (3)  Il-kwantità kkuntrattata tista' tkopri kull tagħqida tal-prodotti msemmija.
      
         (4)  L-istess preżentazzjoni bħall-prodotti koperti bil-kodiċi NM 0210 19 20.